אם הגדרתם איש קשר לפנייה במצב חירום או ששיתפתם את החשבון שלכם עם אדם אחר שאתם בוטחים בו, הם יוכלו לשחזר את החשבון שלכם. אם לא נקטתם באמצעי הגיבוי האלה, אז תאבדו את הגישה לכל הסיסמאות ששמרתם. קחו בחשבון שרוב התוכנות לניהול סיסמאות אינן שומרות עותק של המידע האישי שלכם ומצפינות אותו בצורה כזאת שגם לעובדי החברה שעומדת מאחורי מנהל הסיסמאות לא תהיה גישה לסיסמאות שלכם. זה אומר שאתם חייבים לשמור היטב על מפתח הגישה שלכם. תבחרו בסיסמה חזקה שאתם יכולים לזכור או תרשמו אותו על פתק נייר. אם עדיין לא נפל לכם האסימון, חשוב שתפנימו שאם תאבדו או תשכחו את סיסמת הגישה העיקרית שלכם, כל פרטי הזיהוי ששמרתם יאבדו לתמיד.